મોરવા-હડફની બેઠક ખાલી પડ્યા બાદ કોંગ્રેસના સાંસદ વિઠ્ઠલ રાદડિયાએ ધોરાજી બેઠક પરથી, તેમના પુત્ર જયેશ રાદડિયાએ જેતપુર બેઠક પરથી અને કોંગ્રેસના અન્ય સાસંદ સોમાભાઇ પટેલે લીંબડી બેઠક પરથી રાજીનામું આપ્યું હતું. વિઠ્ઠલ રાદડિયા પોરબંદરના સાસંદ હતા અને સોમાભાઇ પટેલ સુરેન્દ્રનગરના સાસંદ હતા. ત્યાર બાદ કોંગ્રેસે તેમને વિધાનસભા ચૂંટણીમાં ટીકીટો આપી હતી. આમ, વિધાનસભાની ચાર બેઠકોની પેટા ચૂંટણી યોજાઇ હતી. આ ચૂંટણીનું પરીણામ જાહેર થયું ત્યારે કોંગ્રેસ હસ્તકની આ ચાર બેઠકો ભાજપે જીતી લીધી હતી અને 182 બેઠકો ભરાઇ ગઇ હતી. તેને જો કે હજુ તો મહીનો થાય તે પહેલાં જ સુરત પશ્ચિમના ભાજપના ધારાસભ્ય કિશોર વાંકાવાલાનું નિધન થતાં ફરીવાર વિધાનસભા ખંડિત થઇ હતી. ડિસેમ્બર-2012ની ચૂંટણીમાં તેઓ 69,731 મતોની સરસાઇથી જીત્યાં હતા. 2007માં તેઓ 57 હજાર મતોની સરસાઇથી અને 2002માં 29 હજાર મતની સરસાઇથી જીત્યા હતાં.